उपकार (1967 फ़िल्म)

**उपकार** 1967 में बनी हिन्दी भाषा की फिल्म है जिसका निर्देशन मनोज कुमार ने किया है। इसी फ़िल्म से मनोज कुमार की *भारत कुमार* की छवि बनी थी। इस फ़िल्म को छ: फ़िल्मफ़ेयर पुरस्कारों से सम्मानित किया गया था।

## संक्षेप
फिल्म की कहानी राधा (कामिनी कौशल) और उसके दो पुत्रों भारत (मनोज कुमार) व पूरन (प्रेम चोपड़ा) की कहानी है। कहानी शुरू होती है हरियाणा के गांव अटाली (बल्लभगढ़) से , राधा ग्रामीण महिला है जो अपने परिवार को खुशहाल देखना चाहती है। उसकी इच्छा अपने पुत्रों को पढ़ा-लिखा कर बड़ा आदमी बनाने की है। परन्तु वह दोनों की पढ़ाई का भार वहन नहीं कर पाती है। भारत ख़ुद की पढ़ाई रोक कर पूरन को पढ़ने के लिए शहर भेजता है। पूरन जब शिक्षा पूरी करके वापस आता है तो उसे आसान पैसा कमाकर खाने की आदत पड़ जाती है और इसमें उसका भागीदार होता है चरणदास (मदन पुरी), जो उसके परिवार में फूट डालने का कार्य भी करता है। वह चरणदास ही था जिसने उनके पिता को मारा था। चरणदास आग में घी का काम करता है और पूरन को जायदाद के बँटवारे के लिए उकसाता है। पापों की गर्त तले धँसा पूरन जायदाद के बँटवारे की माँग करता है। भारत स्वेच्छा से सारी सम्पत्ति छोड़ कर भारत-पाक युद्ध में लड़ने चला जाता है, जबकि पूरन एक ओर तो अनाज की कालाबाजारी तथा तस्करी का धंधा करता है और दूसरी ओर सीधे सादे गाँव वालों को मूर्ख बनाता है।
लड़ाई में भारत दुश्मन के हाथों ज़ख़्मी हो जाता है और पकड़ा जाता है लेकिन किसी तरह दुश्मन को चकमा देकर अपने गाँव की तरफ़ ज़ख़्मी हालत में है निकल पड़ता है। रास्ते में चरणदास ज़ख़्मी भारत को मारने का षड्यंत्र रचता है, परन्तु मलंग चाचा (प्राण), जो कि विकलांग है, उसको बचा लेता है और ख़ुद घायल हो जाता है। घायल भारत और मलंग चाचा को बचाने में डॉक्टर कविता (आशा पारेख) महत्वपूर्ण भूमिका निभाती है। उधर पूरन को भी गिरफ़्तार कर लिया जाता है। उसको  अपनी ग़लती का अहसास हो जाता है और वह गोरख धंधा करने वालों को पकड़वाने में सरकार की सहायता करता है।

## चरित्र
* आशा पारेख - डॉ॰ कविता
* मनोज कुमार - भारत
* कामिनी कौशल - राधा
* प्रेम चोपड़ा - पूरन
* कन्हैया लाल - लाला धनीराम
* प्राण - मलंग चाचा
* डेविड अब्राहम - फ़ौज में मेजर
* मनमोहन कृष्णा - चौधरी कृष्णा (गाँव का एक किसान)
* मदन पुरी - चरणदास
* अरुणा ईरानी - कमली (चौधरी कृष्णा की लड़की)
* असित सेन - लखपति (लाला धनीराम का मुनीम)
* मोहन चोटी - मंगल (गाँव का एक लड़का)

## मुख्य कलाकार
* आशा पारेख 
* मनोज कुमार 
* कामिनी कौशल 
* प्रेम चोपड़ा 
* प्राण 
* मदन पुरी 
## दल
## संगीत
इस फ़िल्म के संगीतकार कल्याणजी-आनन्दजी हैं और गीतकार गुलशन बावरा, इन्दीवर, प्रेम धवन एवं क़मर जलालाबादी हैं।

## रोचक तथ्य
देश भक्ति के अा

इस फिल्म की ज्यादातर शूटिंग हरियाणा के गांव अटाली (बल्लभगढ़) में हुई.
फिल्म यूनिट ने फिल्मांकन के लिए गढ़खेड़ा गांववासियों (अटाली गांव के पास) से बैलगाड़ी और हल उधार लिए थे.

## परिणाम
### बौक्स ऑफिस
यह फ़िल्म बॉक्स ऑफ़िस में *सुपर हिट* रही थी।
### समीक्षाएँ
## नामांकन और पुरस्कार
### [[फ़िल्मफ़ेयर पुरस्कार]]
**जीते**
* फ़िल्मफ़ेयर सर्वश्रेष्ठ फ़िल्म पुरस्कार - हरकिशन आर. मीरचंदानी
* फ़िल्मफ़ेयर सर्वश्रेष्ठ निर्देशक पुरस्कार - मनोज कुमार
* फ़िल्मफ़ेयर सर्वश्रेष्ठ सहायक अभिनेता पुरस्कार - प्राण
* फ़िल्मफ़ेयर सर्वश्रेष्ठ कथा पुरस्कार - मनोज कुमार
* फ़िल्मफ़ेयर सर्वश्रेष्ठ संवाद लेखन पुरस्कार - मनोज कुमार
* फ़िल्मफ़ेयर सर्वश्रेष्ठ गीतकार पुरस्कार - गुलशन बावरा (*मेरे देश की धरती* गीत के लिए)
**नामांकित**
* फ़िल्मफ़ेयर सर्वश्रेष्ठ अभिनेता पुरस्कार - मनोज कुमार
* फ़िल्मफ़ेयर सर्वश्रेष्ठ संगीतकार पुरस्कार - कल्याणजी-आनन्दजी
* फ़िल्मफ़ेयर सर्वश्रेष्ठ पार्श्व गायक पुरस्कार - महेन्द्र कपूर (*मेरे देश की धरती* गीत के लिए)
### [[राष्ट्रीय फ़िल्म पुरस्कार]]
* वर्ष की दूसरी सबसे अच्छी फ़िचर फ़िल्म (हिन्दी) - हरकिशन आर. मीरचंदानी
* सर्वश्रेष्ठ पार्श्व गायक पुरस्कार - महेन्द्र कपूर (*मेरे देश की धरती* गीत के लिए)
## बाहरी कड़ियाँ
* 
* उपकार फिल्म कहानी

श्रेणी:1967 में बनी हिन्दी फ़िल्म
श्रेणी:फ़िल्मफ़ेयर सर्वश्रेष्ठ फ़िल्म पुरस्कार विजेता